open-index/open-wikipedia-markdown huggingface dataset:
Johannes O. Joensen

**Johannes Olaus Joensen** (født 31. oktober 1885 i Tórshavn, død 17. juni 1955 samme sted) var en færøysk forretningsmann og politiker (Sb.). Han var Tórshavns borgermester fra 1929 til 1932 og innvalgt på Lagtinget fra Suðurstreymoy fra 1924 til 1936.

Han eldst av fire barn av John Jacobus Joensen og Anna Helena Claudina Holm. Om faren vites at han hadde et løyve som skipper. Faren var fetter av Oliver, Rasmus og Poul Effersøe, så han i sin tur var tremenning av Edward Mitens. Selv var han ugift, men ble morbror til Peter F. Christiansen, direktør i *[[Dimmalætting]]* i 52 år.

Joensen var prokurist i sin slektning Hans Joensens forretning i Tórshavn med grossist- og detaljhandel i manufaktur og kolonialvarer. I 1939 ble han den første direktøren i Færøernes offentlige vareforsyning (nå Landshandilin). Han var også direktør for rutebåten «Smiril» og styremedlem i Sjóvinnubankin, foruten en rekke verv på vegne av andre foretak.

Joensen var medlem av kommunestyret i Tórshavn fra 1925 til 1936, fra 1929 til 1932 som borgermester. Han var innvalgt på Lagtinget fra Suðurstreymoy fra 1924 til 1936. Hans engasjement forbindes gjerne med havne- og veiutbygging. Han var også sentral i avholdsbevegelsen som formann i Thorshavns Totalafholdsforening.

## Referanser
Minekatastrofen på Holmen

Den 23. november 1951 brøt det ut brann i en trebygning på Holmen i København. Bygningen tilhørte Søminevæsenet.

Brannvesenet var ikke informert om at den brennende bygningen inneholdt 11 sjøminer.

Kl. 22.53 eksploderte minene (med 4700 kilo trotyl) med en kraft som la store deler av batteriet Quintus øde.

I eksplosjonen omkom 16 personer, hvorav 11 brannmenn fra Københavns Brandvæsen, 3 reddere fra Falcks Redningskorps samt 2 av marinens ansatte, 62 personer ble såret.

## Eksterne lenker
* Holmenkatastrofen
Snøskavl

:*Denne artikkelen omhandler overhengende snøskavler. For mindre skavler som dannes på vinderoderte snøflater se *'sastrugi**.
 

Med **snøskavl''' menes her kileformede snøoverheng ved platåavbrudd over fjellkammer eller egger som er dannet ved at vindbåret snø har hopet seg opp i le av kanten. 

For klatrere og andre som ferdes i alpine områder utgjør overhengende snøskavler en lumsk fare. Lar man seg friste til å ta den lette veien på den flate toppen over skavlens spalte (se område (1) på øverste bilde), kan skavlen brekke av. Spalten, som oftest er skjult av snø, oppstår på grunn av setninger og bevegelser i skavlen, og ligger gjerne lovart like under kanten i fast fjell. Ofte er det svært vanskelig eller umulig å si hvor sprekken ligger slik at det blir vanskelig å legge et sikkert spor. Siden spalten ikke brytes loddrett over egg-kanten må sporet legges et stykke ned på flanken slik at det blir for langt til skavlens kant til at man kan bruke den vanlige strategien med å gå med «kort tau» og hoppe til motsatt side om en i taulaget skulle falle, noe som gjør sikringen av taulaget problematisk. I slike tilfelle kan det være gunstigere å gå med full taulengde. 

I tillegg til klatrere kan den ekstra vekten av nysnø, samt destabilisering av snøstrukturen under temperaturstigninger forårsake brudd på skavlen. Skavler som kollapser kan utløse snøskred.

;Kjente klatrere som har omkommet i fall fra bristende skavler
* Hermann Buhl, førstebestiger av Nanga Parbat, 27. juni 1957 på Chogolisa i Karakorum.
* Fritz Kasparek, en av førstebestigerne av Eigers nordvegg, 6. juni 1954 på Salcantay, Peru.
* Patrick Berhault, fransk ekstremklatrer, 28. april 2004 på egga mellom Dom og Täschhorn (Wallis).
* Alfred Pallavicini, som Pallavicini-renna på Großglockner har fått navn etter, 26. juni 1886 under førstebestigning av Glocknerveggen rett under toppen.

## Se også:

* Snø
* Snøskred

## Referanser


## Eksterne lenker
* 
*  
*  Om dannelse av snøskavler
* Mann omkom etter fall fra snøskavl i Ørsta , hentet 20. november 2009
* NGI-rapport om ulykken på Ytstevasshorn i Sykkylven 2011, hentet 16.04.2011 (pdf)
Sætre (Vartdal)

:*«Sætre» har [[Sætre|flere betydninger]]*

**Sætre** er ei grend og en gard i Vartdal i Ørsta, omtrent 20 kilometer nord for administrasjonssentret Ørsta. Tettstedet Sætre har  innbyggere pr. 

Sætre ble i 2016 ansett som en del av tettstedet Ørsta., men ble i 2017 igjen regnet som et selvstendig tettsted.

## Referanser
Reidun

**Reidun** er et kvinnenavn med opprinnelse i det norrøne navnet *Hreiðunn*. Det første navneleddet er dannet av *hreiðr*, «reir». Det andre navneleddet kan være dannet av *unna*, «elske», eller ''unnr', «bølge».

## Utbredelse
Tabellen nedenfor gir en detaljert oversikt over populariteten til fornavnet Reidun i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Reidun Brusletten (f 1936) Lærer og lokalpolitiker, tidligere bistandsminister
* Liv Reidun Brakstad (f 1943), norsk kunstner

## Referanser


## Eksterne lenker
*
Théâtre du Rond-Point

**Théâtre du Rond-Point** er et teater i Paris, beliggende i 8. arrondissement, adresse 2 bis Avenue Franklin D Roosevelt, 75008 Paris, rett ved Avenue des Champs-Élysées.

I 1838 fikk arkitekten Jacques Hittorff i oppdrag av kong Ludvig Filip å regulere området mot Champs-Élysées. Bygningen ble reist i 1860, og ble kalt *Panorama National*, og senere *Palais des Glaces*.

Det ble et vanlig teater først i 1981, da et teaterkompani som tidligere brukte den gamle Orsay-stasjonen måtte flytte ut fordi stasjonen skulle ombygges og tas i bruk som kunstmuseet Musée d'Orsay.

Bygningen ble fullstendig ombygget og rehabilitert i 1995, og teateret spesialiserer seg i dag særlig på ny dramatikk. I 2019 oppførte teatret to skuespill av den norske dramatikeren Fredrik Brattberg, med Frédéric Bélier-Garcia som regissør.  

## Referanser


## Eksterne lenker
*
Sylte (Fræna)

:*«Sylte» har [[Sylte|flere betydninger]]*

**Sylte** er et tettsted i Hustadvika kommune i Møre og Romsdal. Tettstedet har  innbyggere per 1. januar , og ligger ved Sylteelva omtrent seks kilometer øst for kommunesenteret Elnesvågen.

Tettstedet består av et byggefelt omgitt av landbruksområder ned mot Sylteosen og mot Fræneide, og ei seter opp mot Kvannfjellet som er Frænas høyeste fjell. Sylte hadde egen barneskole, som samarbeider med Malme skole. Første til fjerde trinn går på Sylte skole, mens femte til syvende trinn går på Malme skole.

Sylteelva er et populært mål for sportsfiskere.

## Referanser
Horse

***Horse*** (orig.: *A Man Called Horse*) er en amerikansk western fra 1970.

Filmen handler om en engelsk lord (Richard Harris) som blir tatt til fange av en stamme siouxindianere.
Han blir brakt som krigstrofé til leiren som slave til høvdingens mor (Judith Anderson). Etter som tiden går, får han mer tillit til stammen og møter den halvt franske fangen Batise, som han planlegger å rømme med. Planene blir lagt til side da han blir forelsket i høvdingens søster, Løpende Hjort.

Han får midlertidig respekt da han klarte å drepe to rivaliserende stamme-krigere, og gir to hester som gave til høvdingen. Men å få kunne gifte seg, må han gjennom et rituale.

## Skuespillere
* Richard Harris somJohn Morgan / Shunkawakan
* Judith Anderson som Buffalo Cow Head
* Jean Gascon som Batise
* Manu Tupou som Yellow Hand
* Corinna Tsopei som Running Deer
* Dub Taylor som Joe
* James Gammon som Ed
* William Jordan som Bent
* Eddie Little Sky som Black Eagle* 
* Lina Marín som Thorn Rose
* Tamara Garina som Elk Woman
* Manuel Padilla Jr. som Leaping Buck
* Iron Eyes Cody som en indianer.

## Referanser


## Eksterne lenker
*
Idensalmi landkommune

**Idensalmi landkommune** (svensk: *Idensalmi landskommun*, finsk: *Iisalmi maalaiskunta*) er en tidligere kommune i landskapet Norra Savolax i Finland. Kommunen var enspråklig finsk. Idensalmi landkommune hadde  innbyggere i 1969.

Idensalmi landkommune ble 1. januar 1970 slått sammen med Idensalmi by.

## Referanser
Ikalis landkommune

**Ikalis landkommune** (svensk: *Ikalis landskommun*, finsk: *Ikaalisten maalaiskunta*) er en tidligere kommune i landskapet Birkaland i Finland. Kommunen hadde  innbyggere i 1970. Ikalis landkommune var en finskspråklig kommune.

Ikalis landkommune ble slått sammen med Ikalis «köping» den 1. januar 1972.

## Referanser
Snøballkrig

**Snøballkrig** er en betegnelse for når to eller flere mennesker danner ett, ingen eller flere lag, og kaster snøballer på hverandre. Dette er regnet som en lek, men kan i tilfeller føre til mer alvorlige konsekvenser og sinne. Snøballkrig er regnet som brudd på regler på de fleste norske skoler, i frykt for at stener i snøballene kan treffe en i ansiktet og medføre øyeskader eller i verste fall blindhet.

Fil:Venceslao Gennaio Castello Buonconsiglio Trento c1400 detail.jpg|«Januar», freskomaleri fra ca. 1400 i Torre dell'Aquila i Castello del Buonconsiglio i Trento i Italia
Fil:Flemish - Snowball Fight - Walters W42512R - Detail A.jpg|Snøballkrig i Nederland ca. 1510
Fil:Lucas van Valckenborch Winterlandschaft Detail 2.jpg|Detalj av vinterlandskap med snøballkrig malt av Lucas van Valckenborch 1586
Fil:Brodtmann Schneeballschlacht.jpg|Snøballkrig i Tyskland ca. 1830
Fil:Gerhard Munthe - Throwing Snowballs - NG.M.00833 - National Museum of Art, Architecture and Design.jpg|Snøballkasting i 1885 av Gerhard Munthe
Fil:Senate Pages snowball fight.jpg|Snøballkrig foran US Capitol i Washington, D.C. 1925
Fil:Bataille de neige (1896).webm|En usedvanlig godt bevart kortfilm fra 1897 som skildrer en gruppe mennesker som deltar i en snøballkrig i Lyon.

## Eksterne lenker
*
Åse Kathrin Vuolab

**Åse Kathrin Vuolab** (født 1987) er en samisk manusforfatter og programleder. Hun har bakgrunn som radiovert og TV-programleder for NRKs ungdomsprogram *[[Ízü]]* (2007–2009), et humorprogram for ungdom som i hovedsak er laget av samer for samer. Vuolab og programlederkollega Ellen Oddveig Hætta spiller selv i serien.

Hun er utdannet manusforfatter ved Den norske filmskolen (2009–2012) og har studert teatervitenskap og skuespillerfag ved Høgskolen i Nord-Trøndelag (2006–2007). 

## Referanser
Sankt Michel landkommune

**S:t Michel landkommune** (svensk: *S:t Michels landskommun*; finsk: *Mikkelin maalaiskunta*) er en tidligere kommune i landskapet Södra Savolax i Finland. Kommunen hadde  innbyggere i 1997. S:t Michel landkommune var en finskspråklig kommune.

Den 1. januar 2001 ble S:t Michel landkommune og Anttola kommune slått sammen med byen S:t Michel.

## Referanser
Richard Olney

**Richard Olney** (født 15. september 1837 i Oxford i Massachusetts, død 8. april 1917 i Boston) var en amerikansk advokat og politiker, kjent som landets 41. justisminister i perioden 1893 til 1895 og som landets 34. utenriksminister i perioden 1895 til 1897, begge embeter under president Grover Cleveland.

## Biografi
Olney studerte rettsvitenskap ved Brown University og Harvard Law School, før han i 1859 begynte å praktisere som advokat i Boston, hvor han fikk en høy posisjon innenfor den juridiske profesjonen som en ledende jernbaneadvokat. Fra 1874 ble han medlem av Massachusetts House of Representatives.

I mars 1893 ble Olney til tross for mangel på politisk erfaring utnevnt til justisminister av president Grover Cleveland, og under den såkalte Pullman-streiken i Chicago i 1894 vedtok han at distriktenes advokater måtte innhente pålegg fra de føderale domstolene for å begrense arbeiderne fra vold. Hans handlinger representerte en presedens for et midlertidig påbud med styring. Han frarådet også bruk av føderale tropper for å slå ned urolighetene i byen på grunnlag av at myndighetene måtte hindre konflikter med infrastrukturen mellom statene.

Etter at utenriksminister Walter Q. Gresham plutselig døde i embetet ble Olney utnevnt til ny utenriksminister i juni 1895. Som minister vedtok han at alle av USAs diplomatiske representasjoner skulle forhøyes til ambassade og ambassadør, slik at USA på den måten skulle bli betraktet diplomatisk likt blant andre nasjoner av betydning. Olney ble også spesielt fremtrendene i striden med Storbritannia om grensetvisten mellom Guyana og Venezuela, og i hans korrespondanse med Lord Salisbury gav han en utvidet tolkning av Monroedoktrinen som gikk atskillig lenger enn tidligere uttalelser om emnet, og som var med på å befeste USAs posisjon på den vestlige halvkule. Dette er også regnet som den største utenrikspolitiske triumfen til Cleveland-administrasjonen.

Da presidentperioden til Grover Cleveland gikk ut i mars 1897 gikk Olney av sammen med resten av Cleveland-administrasjonen. Han dro deretter tilbake til sin advokatpraksis i Boston. I sin periode som utenriksminister var han også votert frem som en potensiell republikansk presidentkandidat av partikongressene både før valget i 1896 og valget i 1904, men Olney valgte å avstå fra videre valg begge gangene. Olney ble for øvrig tilbudt stillingen som ambassadør til Storbritannia av president Woodrow Wilson i 1913, men takket nei på grunnlag av sin alder. Olney døde av alderdom den 8. april 1917 i Boston.

## Referanser


## Litteratur
* 
* 

## Eksterne lenker
* State.gov – Richard Olney (1835–1917) – Biografien til Olney hos U.S. Secretary of State.
* Millercenter.org – Richard Olney (1895–1897) – Biografien til Olney som utenriksminister hos Miller Center of Public Affairs.
Tomas Haugland Solli

**Tomas Haugland Solli** (født 19. mars 1984) er en norsk manusforfatter og regissør utdannet ved Den norske filmskolen, kjent for sitt arbeid på kult-serien Lilyhammer og den politiske thrilleren Okkupert.

Han debuterte i 2009 med kortfilmen *Nødutgang*, som ble vist under Kortfilmfestivalen i Grimstad. I 2017 lagde han en serie kampanjefilmer for Fremtiden i våre hender, med blant andre Tuva Novotny og Thomas Hayes i hovedroller. Han har tidligere jobbet som fotoredigerer i TV 2.

## Filmografi - utvalg

### Regissør
* 2009 &ndash; *Nødutgang* 

### Manusforfatter

#### Kortfilm
* 2009 - *Nødutgang*
* 2012 - *To whom it might concern* 
* 2016 - *[[Som ein reier så ligg ein]]*

#### Serie
* 2013 - *Lilyhammer* sesong 2
* 2014 - *Lilyhammer* sesong 3 
* 2015 - *[[Okkupert]]*

### Priser
* 2009 - «Award of Merit» for *Nødutgang -* Accolade Competition, USA 

## Eksterne lenker
* 
* Norsk film vant pris i USA 
* Accolade Competition
Tormod Tjørnhom

**Tormod Tjørnhom** (født 16. oktober 1973) er en norsk friidrettsutøver og motbakkeløper som representerer Kristiansand IF.

Tjørnhom markerte seg på slutten av 90-tallet som en habil langdistanseløper, men klarte aldri å hevde seg helt i norgestoppen. Han fikk imidlertid en ny vår da den store motbakkebølgen slo inn over landet på 2000-tallet, og i 2006 tok han i bronsemedalje i NM i motbakkeløp. I 2008 gjorde han en meget sterk sesong der han tok sølv i NM, kom på andreplass i Powerade Norgescup i motbakkeløp og representerte Norge i VM i motbakkeløp.

Han innehar løyperekordene for motbakkeløpene Dokka Opp og Opp Kantebakk.
Mallemort

**Mallemort** er en kommune i departementet Bouches-du-Rhône i regionen Provence-Alpes-Côte d'Azur sør i Frankrike. Sentrum er en liten stille by med ca.  innbyggere som ligger ved bredden av elva Durance syd for Luberon-fjellene.

Plasseringen ca.  ut fra hovedveien A7 (Paris-Marseille) gjør at den kan brukes til turisme i distriktene rundt, inklusive kunstnerbyen Arles for den som har bil.

## Befolkningsutvikling
***Antall innbyggere i kommunen Mallemort***

## Referanser


## Eksterne lenker
* 
* Kommunedata INSEE
Gruveulykken i Sør-Afrika 2009

**Gruveulykken i Sør-Afrika** hendte sent mai/tidlig juni 2009 i Free State provinsen, Sør-Afrika. Minst 82 gruvearbeidere, mange fra Lesotho, Mosambik og Zimbabwe, døde ved inhalering av giftig gass fra en brann i gruvesjakten 18. mai.

Ulykkesgruven (Eland shaft) eies av Harmony Gold

## Se også

* Gruvedrift

## Referanser
Systemair

**Systemair AS** er en produsent og leverandør av ventilasjonsutstyr. Selskapet er datterselskap av svenske Systemair AB, som består av 65 firmaer i 50 land spredt ut over Europa, Nord-Amerika, Sør-Amerika, Afrika og Asia, med hovedkontor i Skinnskatteberg i Sverige. Antall ansatte i konsernet er over 5800 og årsomsetningen var på 8,5 milliarder SEK i regnskapsåret 2020/2021. Systemair ble grunnlagt i 1974 av Gerald Engström. I dag er Roland Kasper konsernsjef. Systemair har høyeste kredittverdighet (AAA). Systemair AB eier Frico og de har felles lager i Norge.

## Produksjon
Produksjonen foregår i 27 fabrikker i Sverige, Norge, Danmark, Tyskland, Canada, Litauen, Slovenia, Slovakia, India, Malaysia og Spania. I Norge foregår produksjonen på Dal i Eidsvoll. Total produksjonsflate er på over 130&nbsp;000 m². Produktene testes i henhold til internasjonale normer, som AMCA og ISO, i det akkrediterte laboratoriesenteret ved hovedkontoret i Sverige. Produksjonen er kvalitets- og miljøsertifisert etter hhv. ISO 9001 : ISO 2000 og ISO 14000: ISO 1996.

## Systemair i Norge
Produktene omsettes over ventilasjons- og byggebransjen. Typiske kundegrupper er ventilasjonsentreprenører, boligprodusenter og veientreprenører (sikkerhetsventilasjon av tunneler). Systemair har salgskontorer i Sandnes, Bergen, Oslo og Trondheim samt varelager på Eidsvoll og Sandnes. På Eidsvoll finnes også moderne lager for vifter, kompaktaggregater og luftfordelingsutstyr, og en egen fabrikk for ventilasjonsaggregater til yrkesbygg.

Virksomheten omfatter produktutvikling, logistikk, produksjon og teknisk support. I Sandnes ligger administrasjonen i tillegg til avdeling for boligventilasjon som tidligere markedsførtes under navnet Villavent. Denne virksomheten omfatter BIM-prosjektering av ventilasjonssystemer til boliger, logistikk for levering av komplette anlegg i såkalte pakkeløsninger, produktutvikling, teknisk support og service for ettermarkedet. Et landsomfattende nett av samarbeidspartnere innen salg og service til forbrukermarkedet er tilknyttet Systemairs boligventilasjonsvirksomhet.  

Systemair ble tatt i bruk som firmanavn i Norge i 2001 i forbindelse med sammenslåingen av Villavent og Pyrox.  

Den norske virksomheten ledes av Bjørn-Osvald Skandsen.  

## Varemerker
Systemair eier blant annet Frico, VEAB og Menerga. I Nord-Amerika markedføres Systemair under merkenavnet Fantech. 

## Eksterne lenker
* Systemair sin norske hjemmeside
Madanapalle

**Madanapalle** (telugu: మదనపల్లె), er en by og en kommune i Chittoordistriktet i delstaten Andhra Pradesh i India. Folketellingen i 2011 viste et innbyggertall på .

Madanapalle ligger 123&nbsp;km fra byen Tirupati, 122&nbsp;km fra Bangalore og 91&nbsp;km nordvest for Chittoor. Nærmeste lufthavn er Tirupati (150&nbsp;km) ved Bangalore (122&nbsp;km) og Chennai (240&nbsp;km).

## Referanser
Hans David Matras

**Hans David Matras** (født 30. desember 1819 på Viðareiði, død 12. mars 1875) var en færøysk kjøpmann og politiker. Han var sønn av Elsebeth Malena Johannesdatter og Johan Hendrik Matras fra Viðareiði, og var gift med Sunnuva Simonsdatter fra Hattarvík. Selv bodde Matras det meste av livet på Fugloy, først i Hattarvík og senere på Kirkja. Matras var innvalgt på Lagtinget for Norðoyar fra 1852 til 1873, og var blant de som opponerte mot amtmannens styre omkring 1860. Matras beskrives som en opplyst, intelligent og rettskaffen mann.

## Kilder
* *Løgtingið 150 – Hátíðarrit*, bind 2 (2002), s. 316–317. (PDF )
* *Politiska søga Føroya 1814–1906* (1993), s. 70. (Les)
Ken-André Melbye

**Ken-André Melbye** (født 12. juni 1990) er en norsk fotballspiller som spilte for Løv-Ham. Han var målvakt. Melbye fikk sin debut for Løv-Ham den 30. august 2009 da han ble byttet inn tolv minutter før slutt for en skadet Erlend Johansen i bortekampen mot Tromsdalen. Dette ble også hans eneste kamp for klubben.

## Referanser


## Eksterne lenker
* 
* Profil på altomfotball.no
Mapusa

**Mapusa** (Konkani:  म्हापशें, Marathi: म्हापसा), også stavet Mapuca, Mhapsa eller Mapsa, er en by i distriktet Nord-Goa i delstaten Goa, India. Mapusa ligger 13&nbsp;km nord for delstatshovedstaden Panaji. Mapusa er hovedstad i regionen Bardez.
Byen har vært under portugisisk styre, og hadde da navnet **Mapuçá**.

## Klima
Mapusa har et tropisk klima med temperaturer opp til 37 °C med høy luftfuktighet om somrene og om vintrene kan temperaturen synke ned til 21 °C.

## Demografi
I 2001 hadde Mapusa en befolkning på 40&nbsp;122. Menn utgjør 52% av befolkningen og kvinner 48%. Mapusa har en lesekyndighet på 76%, som er høyere enn landsgjennomsnittet på 59,5%. Lesekyndigheten til menn er på 80% og for kvinner 73%. 11% av befolkningen i Mapusa er under 6 år.
Kajana landkommune

**Kajana landkommune** (svensk: *Kajana landskommun*, finsk: *Kajaanin maalaiskunta*) er en tidligere kommune i landskapet Kajanaland i Finland. Kommunen hadde  innbyggere i 1973. Kajana landkommune var en finskspråklig kommune.

Kajana landkommune ble slått sammen med Kajana by 1. januar 1977.

## Referanser
Mogens Wahl

**Mogens Wahl** (født 20. oktober 1918 i København, død 9. august 1986) var en dansk embedsmann.

Han hadde examen artium fra 1936 og var cand.jur. fra Københavns Universitet fra 1943. Wahl var fungerende sekretær i Innenriksministeriet samme år, sekretær fra 1945, fullmektig fra 1950 samt ekspedisjonssekretær fra 1960. Wahl var deretter riksombudsmann på Færøyene 1961–1972 samt kabinettssekretær hos dronningen 1972–1986. Som riksombudsmann var Wahl både styreformann ved alle de tre sykehusene, formann i Færøyenes skolestyre (*Føroya skúlastjórn*), formann i Færøyenes kirkeinspeksjon (*Føroya kirkjustjórn*) 1961–1972, formann i Lagtingets skattekomité 1961–1965 og medlem av en rekke andre offentlige utvalg og fond.

## Referanser


## Kilder
* *Kraks Blå Bog 1974* (1974). (Les)
* *Løgtingið 150 – Hátíðarrit*, bind 2 (2002), s. 357. (PDF )
Bhiwandi

**Bhiwandi** (marathi: , urdu: ) er en by i distriktet Thane i den vestindiske delstaten Maharashtra. Byen ligger ca. 50 km nordøst for storbyen Mumbai og 15 km nordøst for byen Thane. 

Bhiwandi by, som er hovedkvarteret til Bhiwandi distrikt, kommer under administrasjonen av Bhiwandi-Nizampur Municipal Corporation. Byen blir regnet som en del av Mumbais storbyområde, sammen med Navi Mumbai og byene Kalyan, Thane, Ulhasnagar, Dombivli, Mira-Bhayandar, Karjat og Vasai-Virar-regionen. Ifølge folketellingen i 2001 hadde Bhiwandi-Nizampur-området i alt 598&nbsp;703 innbyggere. Byen har siden 1930-årene utviklet seg fra å være en liten by med marathifolk og muslimer til å bli delstatens ledende tekstilproduserende by. Byen hadde sterk vekst i 1970-årene som følge av utflytting av befolkning og industri fra Mumbai. Byens hele urbaniserte område, inkludert nærliggende Khoni, hadde 621&nbsp;427 innbyggere ved samme tidspunkt. Dette beregnes å ha økt til 795&nbsp;000 innbyggere i 2007.  

Byen som er kjent for sin omfattende tekstilindustri, har det største antallet av elektriske vevstoler i landet og blir enkelte ganger kalt *Indias Manchester*. En stor del av befolkningen arbeider i tekstilindustrien, hvor folk ved hjelp av elektriske vevstoler produserer ulike tekstilvev. NH 3 (National Highway 3, Mumbai-Agra) går gjennom Bhiwandi og sørger for god og enkel forbindelse mellom Mumbai, Thane, Nashik og resten av India. 

## Referanser


## Eksterne lenker
* City of No Joy Artikkel i The Times of India (engelsk)
Mirzapur

**Mirzapur** (hindi: मिर्ज़ापुर, urdu: **مرزا پور**) er en by i den nordindiske delstaten Uttar Pradesh og er den administrative hovedstaden for distriktet Mirzapur. Byen ligger ved Ganges sørlige bredde, noen mil sørvest for Varanasi og har 205&nbsp;264 innbyggere (2001).

Indian Standard Time er beregnet ut i fra klokketårnet i Mirzapur, som ligger kun fire minutter fra lengdegraden til Indian Standard Time på 82.5°.

## Demografi
Mirzapur hadde ved en folketelling i 2001 205&nbsp;264 innbyggere, hvor menn utgjorde 54% av befolkningen og kvinner 46%. Mirzapur har en lesekyndighet på 62%, noe som er høyere enn landsgjennomsnittet på 59,5%. Menns lesekyndighet er på 69% og kvinner på 54%. 14% av befolkningen er under 6 år.

## Referanser


## Eksterne lenker
*  Mirzapurs bys offisielle hjemmeside 
*  Hjemmeside om Mirzapur
Paal Ritter Schjerven

**Paal Ritter Schjerven** (født 1970) er en norsk fotograf, designer, tv-regissør og manusforfatter. Han er kunstnerisk leder/kurator/produsent for Popsenteret i Schous Kulturbryggeri i Oslo.

Schjerven hadde idéen til serien og skrev manuset for *[[Kalle og Molo]]*, samt at dukken Molo ble skapt etter hans idé og tegninger. Han har produsert blant annet *[[Virre Virre Vapp (TV 2)|Virre Virre Vapp]]*, *[[Spinn (TV-serie)|Spinn]]*, *Stjernetreff*, *[[Beat for beat]]* og *[[Den store klassefesten]]*, vært prosjektleder/produsent/manusforfatter/regissør for *[[Reser]]* og *[[Klisterhjerne]]*, og var produsent for Alarmprisen 2002–2007. 

Fra 1987 til 1999 var han låtskriver og vokalist i synthbandet The Oscillators.

## Bibliografi
* 
* 
* 
* 

## Referanser


## Eksterne lenker
*
Hans Aaseth

**Hans Aaseth** (født 1976) er en norsk gitarist, kapellmester og arrangør. Aaseth kommer fra Moelv.

Aaseth har hatt en rekke oppdrag som kapellmester og gitarist på ulike norske TV-kanaler. Han har også medvirket som studiomusiker på plateinnspillinger med en rekke norske artister.

## «Hans Orkester»
Han startet sitt eget band i 2008 med navnet Hans Orkester, som blant annet medvirket fast i TV-programmene *[[Torsdag kveld fra Nydalen]]* og *[[Allsang på Grensen]]*. I 2010 spilte bandet på Ole Paus' veldedighetssingel *[[Den stilleste timen]]*.

### Medlemmer
* Hans Aaseth (gitarist, kapellmester)
* Espen Østang Mangen (trommer)
* Lars-Erik Dahle (bass)
* Frode Østang Mangen (tangenter)
* Eirik Berge (tangenter)
* Karianne Kjærnes (vokal)
* May Kristin Kaspersen (vokal)
## TV-opptredener (utvalg)

### Kapellmester og gitarist
* 2012 *[[Kvelden er din]]* (TV 2)
*2010 *[[Dugnad for Haiti – Live fra Operaen|Dugnad for Haiti]]* (NRK)
*2009–2012 *[[Torsdag kveld fra Nydalen]]* (TV 2)
*2009 og 2010 *Unicef Humorgalla* (TVNorge)
*2007–2018 *[[Allsang på Grensen]]* (TV 2, 12 sesonger)
* 2009 *[[Spellemannprisen]] 2008* (TV 2)
*2008 *[[Kan du teksten]]* (TV 2)
*2008 *Gode minner* (TV 2) Enkeltstående program

### Gitarist
* 2007 *[[Lyden av lørdag]]* (NRK)
*2007 *[[Grip mikrofonen]]* (TV 2)
*2006–2010 *[[Kvelden før kvelden]]* (NRK, fire sesonger)
*2003-2004 *[[Venneprøven]]* (NRK)

## Referanser
San Marino under Vinter-OL 1988

**San Marino under Vinter-OL 1988**. Fem mannlige sportsutøvere fra San Marino deltok i alpint under Vinter-OL 1988 i Calgary i Canada. San Marino, som deltok for tredje gang i et vinter-OL, vant ikke noen medaljer. Beste plassering var en 44.-plass i slalåm for menn. 

## Medaljer
Mussoorie

**Mussoorie** (Hindu: मसूरी)) er en by i Dehradundistriktet, i den indiske delstaten Uttarakhand. Mussoorie ligger ca. 34&nbsp;km fra Dehradun, som er både distrikts- og delstatshovedstad. Den nærliggende byen Landour anses som en del av *Stor-Mussoorie*, sammen med tettstedene Barlowganj og Jharipani. Mussoorie ligger på en gjennomsnittlig høyde på 2&nbsp;000 meter ved foten av fjellkjeden Himalaya.

I Mussoorie ligger den indo-tibetanske grensepolitihøyskolen *Indo-Tibetan Border Police Academy*.

## Demografi
Ved folketellingen i 2001 hadde Mussoorie en befolkning på 26&nbsp;069, hvorav menn utgjorde 56 % og kvinner 44 %. Mussoorie har en lesekyndighet på 79 %, som er over landsgjennomsnittet på 59,5 %. Lesekyndigheten blant menn er på 84 % og blant kvinner 73 %. 10 % av befolkningen er under 6 år.
Hjørnestein

**Hjørnestein** er en betegnelse som i sin opprinnelige og konkrete betydning refererer til de fire tilhugde grunnsteinene som utgjør de utvendige hjørnene i et fundament av murverksflater som skal bære en konstruksjon. Hjørnesteinene legges først i en tørr ringmur av tilhuggen stein, før bygging av et hus og andre bygningskonstruksjoner tar til. 

I overført betydning og i forskjellige sammenstillinger viser ordet til noe som er viktig, er grunnleggende, representerer en grunnvoll, eksempelvis en hjørnesteinsbedrift i et geografisk område.

## Se også
* Grunnstein

## Litteratur
*Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0
Viborg landkommune (Finland)

**Viborg landkommune** (svensk: *Viborgs landskommun*, finsk: *Viipurin maalaiskunta*) er en tidligere finsk kommune i Viborgs län. Kommunen lå på Det karelske nes. Viborg landkommune hadde  innbyggere i 1938 og var en finskspråklig kommune.

Viborg landkommune ble avstått til Russland i 1944 og ligger nå i Vyborg rajon i Leningrad oblast, Russland. 

## Eksterne lenker
* Kart over Viborg landkommune
Liquid Tension Experiment

**Liquid Tension Experiment** (LTE) er en amerikansk instrumental progressiv metal-gruppe, som består av tre medlemmer som også spilte i Dream Theater, i tillegg til en bassist. Dette er fire veldig teknisk dyktige musikere, og de blir kalt en «supergruppe». Gruppen ble dannet i 1997 av Mike Portnoy, daværende trommeslageren i Dream Theater. De andre medlemmene er Jordan Rudess på synthesizer, John Petrucci på gitar og Tony Levin på bassgitar og Chapman Stick.

Bandet ga ut to album i 1998 og 1999, *Liquid Tension Experiment* og *Liquid Tension Experiment 2.* De var aktive til 1999 da Jordan Rudess også ble medlem i Dream Theater. Rudess, Levin og Portnoy ga ut albumet  *Spontaneous Combustion* i 2007 under navnet **Liquid Trio Experiment**, og hadde også en rekke konserter. Liquid Tension Experiment spilte sammen igjen på NEARfest (The North East Art Rock Festival) i 2008, og spilte også på flere andre konserter i forbindelse med sitt tiårs jubileum det året.

De spilte inn et nytt studioalbum i desember 2020, *Liquid Tension Experiment 3,* som ble utgitt 16. april 2021. De spiller fremdeles sammen (i 2023) og skal ha signert en avtale med plateselskapet på ennå et album.

## Diskografi
**Liquid Tension Experiment** 

* 1998 - *Liquid Tension Experiment* 
* 1999 - *Liquid Tension Experiment 2*
* 2021 - *Liquid Tension Experiment 3*

**Liquid Trio Experiment**

* 2007 - *Spontaneous Combustion*

## Medlemmer

* John Petrucci – gitar
* Tony Levin – Chapman Stick, bassgitar, elektrisk bass
* Jordan Rudess – keyboard
* Mike Portnoy – trommer

## Referanser


## Eksterne lenker
*
Villreinnemnd

**Villreinnemnd** er et politisk oppnevnt utvalg som er satt til å forvalte den norske populasjonen av fjellrein i 23 villreinområder. Nemndene fatter vedtak om tildeling av villreinløyver til de ulike jaktvaldene i villreinområdet. Fylkesmannen sitter oftest som sekretær i villreinnemnda. Miljødirektoratet er overordnet forvaltningsorgan og klageinstans.

I tillegg til villreinnemnder har hvert av villreinområdene et villreinutvalg. I villreinutvalget sitter representanter for grunneierne. Villreinutvalget foreslår forvalting og tildeling til villreinnemnda som har myndighet til å fatte vedtak. Alle villreinnemndene og de aller fleste villreinutvalgene er medlem av villreinrådet i Norge. Villreinrådet har et styre på fem personer pluss sekretær og redaktør for tidsskriftet *[[Villreinen]]*.

## Se også
* Fjellrein

## Eksterne lenker
* Nettside for villreinrådet og fagsentraene for villrein
Anton Degn

**Anton Fredrik Degn** (1871–1950) var en færøysk arkivar, historiker og politiker.

Han vokste opp i Tórshavn som eldst av fire barn av skipskaptein Jens Christian Degn fra Rømø og Susanne Elisabeth Anthoniussen fra Tórshavn. Faren døde tidlig, så Degn sluttet på realskolen for å begynne i lære ved M.C. Restorffs handels- og rederivirksomhet. Degn ble bokholder og prokurist. Han var også direktør for det amtskommunale televerket på Færøyene fra 1906 til 1912.

Degn var aktiv i politikk og organisasjonsliv. Han var innvalgt på Lagtinget fra Suðurstreymoy og medlem av Færøyenes skolestyre 1906–1908. I 1906 var han blant lagtingsmennene som dannet Sambandsflokkurin. Degn var medlem av kommunestyret i Tórshavn 1909–1922, de siste to årene som borgermester.

I 1907 stiftet han et litteraturselskap, Hitt føroyska bókmentafelagið, sammen med sogneprest A.C. Evensen og folkehøyskoleforstander Rasmus Rasmussen.

I midten av 1920-årene gikk Restorffs virksomhet konkurs, og den godt voksne Degn skiftet yrkesretning. Han arbeidet noen år ved Rigsarkivet i København for å lære seg dansk arkivvesen og ta avskrifter som hadde interesse for Færøyene, og i 1932 ble han arkivar ved det nye Landsskjalasavnið i Tórshavn.

Anton Degn ble ridder av Dannebrogordenen i 1921.

Anton Degn giftet seg i 1892 med lærerinne Petrine Pouline Cathrine Petersen fra Ørðavík. De fikk ikke egne barn, men tok til seg hennes søsterdatter Tina Mortensen som sin fosterdatter.

## Bibliografi
* 1929 – *Oversigt over fiskeriet og monopolhandelen på Færøerne 1709–1856*.
* 1945 – *Færøske Kongsbønder 1584–1884*.

## Referanser
Marmagao

**Marmagao** eller **Mormugao**  (tidligere *Mormugão* på portugisisk) er en by i sørlige Goa i India. Marmagao er Goas havneby.

## Demografi
Marmagao hadde i folketellingen i 2001 en befolkning på 97&nbsp;085, hvor menn utgjorde 53 % og kvinner 47 %. Byen har en lesekyndighet på 75 %, som er over landsgjennomsnittet på 59,5 %. Menns lesekyndighet er på 80 % og kvinners på 70 %. 11 % av befolkningen er under seks år.

## Eksterne lenker
*
Ta sjansen

***Ta sjansen*** var et årlig tv-show som ble arrangert i Besserudtjernet i bunnen av Holmenkollbakken fra 1983 til 2002. Det var basert på et nederlandsk tv-format utviklet av det nederlandske selskapet René Stokvis Entertainment Produkties BV. 

Arrangør var Skiforeningen i samarbeid med NRK. Showet ble sendt på NRK med blant annet Knut Th. Gleditsch, Roald Øyen, Knut Bjørnsen, Dan Børge Akerø, Ivar Dyrhaug, Vidar Lønn-Arnesen og Tande P. som programledere.

Showet bestod av to deler: Båtklassen og sykkelklassen. Deltakerne måtte stille med en selvbygd båt eller sykkel.

Arrangementet var også planlagt gjennomført i 2003, men ble avlyst etter at Skiforeningen hadde tapt over 6 millioner kroner på konkursen i Sponsorservice.

Bjella som ble brukt i konkurransen ble auksjonert bort i forbindelse med TV-aksjonen 2008.

## Referanser


## Eksterne lenker
* *[https://tv.nrk.no/serie/ta-sjansen Ta sjansen]* på NRK TV
Sovjetunionen under Vinter-OL 1988

**Sovjetunionen under Vinter-OL 1988**. 101 sportsutøvere, syttiåtte menn og tjuetre kvinner fra Sovjetunionen deltok i ti sporter, aking, alpint, kunstløp, bobsleigh, langrenn, kombinert, hurtigløp på skøyter, skihopping, skiskyting og ishockey under Vinter-OL 1988 i Calgary i Canada. Sovjetunionen, som deltok før niende gang i et vinter-OL, ble beste nasjon med elleve gull-, ni sølv- og ni bronsemedaljer. Kunstløperen Andrej Boekin var Sovjetunionens flaggbærer under åpningsseremonien.

## Medaljer

  
## Medaljevinnerne

## Eksterne lenker
*  Soviet Union at the 1988 Calgary Winter Games  på Sports-reference.com/olympics
Spania under Vinter-OL 1988

**Spania under Vinter-OL 1988**. Tolv sportsutøvere, sju menn og fem kvinner fra Spania deltok i fem sporter, aking, alpint, langrenn, skihopping og kunstløp under Vinter-OL 1988 i Calgary i Canada. Spania vant ingen medaljer. Beste plassering var Blanca Fernández Ochoas femteplass i damenes slalåm.
 
## Medaljer
Storbritannia under Vinter-OL 1988

**Storbritannia under Vinter-OL 1988**. Førtiåtte sportsutøvere, trettifire menn og fjorten kvinner, fra Storbritannia deltok i åtte sporter, aking, alpint, bobsleigh, hurtigløp på skøyter, kunstløp, langrenn, skihopping og skiskyting under Vinter-OL 1988 i Calgary i Canada. Storbritannia vant ikke noen medaljer, beste plassering var fire tolvteplasser, to i kunstløp og to i bobsleigh. 
 
## Medaljer

## Alpint

;Menn

**Kombinasjonen menn**

;Kvinner

**Kombinasjonen kvinner**

## Skiskyting

;Menn

;4 x 7.5&nbsp;km stafett menn

: 1 En strafferunde på 150 meter måtte avvikles for hver bom. 
: 3 Ett minutt lagt til for hver bom.

## Eksterne lenker
*Official Olympic Reports
*International Olympic Committee results database
* Olympic Winter Games 1988, full results by sports-reference.com
Tramplin Kavgolovo

**Tramplin Kavgolovo** er et skihoppanlegg ved St. Petersburg i Russland. Anlegget ligger Toksovo, ca. 20 km nord for St. Petersburg. Det består av to hoppbakker med størrelse K88 og K65. I nærheten ligger også tre mindre bakker med  K40, K28 og K10. Tramplin Kavgolovo er ikke på langt nær den største hoppbakken i Russland, men den var fram til etter 2010 det eneste hoppanlegget i Russland som hadde hatt verdenscuprenn i kombinert eller spesielt hopp.

De første hoppbakkene i Toksovo ble bygd før 1937. Dagens hoppanlegg (normalbakken) ble tatt i bruk i 1958. Bakken ble bygd som K70, og ble i 1984 utbygd til K88. Den fikk i 1995 selskap av en bakke med K65. K88-bakken har i dag utdatert bakkeprofil, og har ikke vært i bruk siden tidlig på 1990-tallet. K65-bakken og de mindre bakkene brukes fortsatt og har i dag plastmatter, slik at de også kan brukes i sommerhalvåret.

K88-bakken har anerkjent bakkerekord 93,5 meter, satt av Fred Børre Lundberg (Norge) i verdenscupen i kombinert 10. februar 1990. K65-bakken har bakkerekord 75 meter, satt av Aleksandr Martsjukov (Russland) 2. august 2015.

Den største bakken ble brukt under junior-EM på ski i 1973 og i verdenscupen i kombinert i 1985, 1987 og 1990.

## Viktige renn (spesielt hopp)

## Referanser


## Kilder
*Tramplin v Toksovo (russisk)
*Skisprungschanzen-Archiv: St. Petersburg (Toksovo) (besøkt 29. februar 2015)

## Eksterne lenker
* Skihopping i Tramplin Kavgolovo, K65 (video)
Sveits under Vinter-OL 1988

**Sveits under Vinter-OL 1988**. Sytti sportsutøvere, femtiseks menn og fjorten kvinner fra Sveits deltok i sju grener, alpint, bobsleigh, kunstløp, langrenn, skihopping, kombinert og ishockey under Vinter-OL 1988 i Calgary i  Canada. Sveits ble tredje beste nasjon på den uoffisielle medaljestatistikken med fem gull-, fem sølv- og fem bronsemedaljer. Alpinisten Michela Figini var Sveits flaggbærer under åpningsseremonien.
 
## Medaljer

## Medaljevinnerne
Pilatusbanen

**Pilatusbanen** () (PB) er en tannstangbane i kantonen Luzern, Sveits. Sporvidden er 800&nbsp;mm, og største stigning er 48&nbsp;%, noe som gjør den til verdens bratteste tannstangbane. Banen åpnet første gang 4. juni 1889, og var da dampdrevet. Etter elektrifisering ble banen gjenåpnet 15. mai 1937.

Vognene er elektrisk drevne med 1&nbsp;550 Volt likestrøm, og får kjørestrømmen via luftledning. Tannstangsystemet på Pilatusbanen er utviklet spesielt for banen av Eduard Locher (som også var pådriver for byggingen), og Pilatusbanen er det eneste stedet der dette systemet er i bruk. Systemet som har fått navn etter Locher, har to horisontale tannhjul på trekkvognen, og en tannstang som ligger midt mellom skinnestrengene, og har tenner på sidene (se bilde). Vanlige tannstangsystemer får problemer når stigningen blir så ekstrem som ved Pilatusbanen, siden tannhjulet på trekkvognen vil ha en tendens til å klatre opp og ut av tannstangen. Locher-systemet med to tannhjul som presser mot tannstangen fra hver sin side, eliminerer dette problemet. Kjørehastigheten opp er 9 – 12&nbsp;km/t, og ned maksimum 9&nbsp;km/t. Gjennomsnittlig stigning er 38%, og på grunn av dette er vognene er bygd i skrånende vinkel i lengderetningen. Dagens trekkvogner har en ytelse på 150 kW.

Banen er normalt i drift fra mai til november, og har helt siden starten vært rettet mot turistmarkedet.

## Linjekart

|}

## Bildegalleri

Image:Pilatus Railway-1900-side view.JPG|Dampdrevet vogn fra 1900. Legg merke til kjelen som er plassert på tvers av kjøreretningen.Foto: Mattes
Image:Pilatus - Esel Kulm Bahn.jpg|Stasjonen ved fjelltoppen Esel.Foto: Albinfo
Image:Pilatus2.jpg|Roterende sporveksel nær toppstasjonen.Foto: Jürgen Götzke
Image:Pilatus transfer table.jpg|Sideforskyvende «sporveksel» ved Alpnachstad stasjon.Foto: Audriusa
Image:Pilatus Rack.jpg|Locher tannstangsystem.Foto: Jürgen Götzke


## Kilder
* American Society for Mechanical Engineers (ASME) Landmark #220: Pilatusbahn Besøkt 18. mars 2015

## Eksterne lenker
* 
* Pilatusbahnen – Offisielt nettsted (engelsk). Besøkt 18. mars 2015
Question and Answer

:*Se også boken [[Vikas Swarup|Question and Answer]] som ble filmatisert med filmen [[Slumdog Millionaire – Han som hadde svar på alt|Slumdog Millionaire]].*

***Question and Answer*** er et studioalbum, utgitt i 1989 av jazzgitaristen Pat Metheny, bassisten Dave Holland og trommeslageren Roy Haynes. Albumet er Methenys tredje trioalbum og ble spilt inn på en enkelt dag. Etter en av hans største suksessutgivelser, Letter from Home, følger han opp med en helt annen spillestil, nå med få instrumenter og musikere. Sammen med egne låter spiller Metheny sanger av Miles Davis og Ornette Coleman over ni spor.

Albumet ble i 2007 utgitt på nytt, navngitt ***Question And Answer (Remastered)***, med oppgradert lydkvalitet.

## Sporliste

## Besetning
*Pat Metheny – Gitar, Synclavier (type Synthesizer)
*Roy Haynes – Trommer
*Dave Holland – Kontrabass

## Priser

## Se også
*Pat Metheny

## Referanser


## Eksterne lenker
* Pat Methenys offisielle hjemmeside
Robert Gibbs

**Robert L. Gibbs** (født 29. mars 1971 i Auburn i Alabama) er en amerikansk politisk konsulent. Han var Det hvite hus' pressesekretær fra 20. januar 2009 til 11. februar 2011. Han var pressesjef for Barack Obama fra valgkampen til presidentvalget i USA 2008.

Gibbs avla eksamen i statsvitenskap ved North Carolina State University. Han var pressesjef for John Kerry i starten av hans deltagelse i presidentvalget i USA 2004 men gikk av allerede 11. november 2003.
Dana Perino

**Dana Perino** (født 9. mai 1972 i Evanston i Wyoming) er en amerikansk politisk kommentator og konsulent. Hun jobber for nyhetskanalen Fox News Channel og PR-byrået Burson-Marsteller. Hun er en av programlederne i TV-programmet *[[The Five]]*. Hun var Det hvite husets pressesekretær fra 14. september 2007 til 20. januar 2009. Hun var den andre kvinnelige pressesekretæren i Det hvite hus.

## Referanser


## Eksterne lenker
* 
* 
* 
*  Dana Perino: Assistant to the President and Press Secretary – Det hvite hus sine nettsider.
Murshidabad

**Murshidabad** (Bengali: মুর্শিদাবাদ) er en by i Murshidabaddistriktet i delstaten Vest-Bengal i India. Byen ligger på sørbredden av elven Bhagirathi, en sideelv til Ganges. Murshidabad var hovedstad for Bengal under Mogulriket og hovedstad for nawaberne i Bengal.

## Demografi
Ved folketellingen i 2001 hadde Murshidabad 36&nbsp;894 innbyggere, hvorav 51% var menn og 49% kvinner. Lesekyndigheten i Murshidabad er på 66%, som er over landsgjennomsnittet på 59,5%. Menns lesekyndighet er på 71% og kvinners på 61%. 12% av befolkningen er under seks år.
Sverige under Vinter-OL 1988

**Sverige under Vinter-OL 1988**. 67 utøvere, 34 menn og 13 kvinner fra Sverige deltok i ni grener, aking, alpint, bobsleigh, langrenn, hurtigløp på skøyter, kunstløp, skiskyting, skihopping og ishockey under Vinter-OL 1988 i Calgary i Canada. Sverige ble femte beste nasjon på den uoffisielle medaljestatistikken med fire gull- og to bronsemedaljer. Langrennsløperen Thomas Wassberg var Sveriges flaggbærer under åpningsseremonien. 

## Medaljer

## Medaljevinnerne

## Hurtigløp på skøyter

I hurtigløpskonkurransene stilte Sverige blant annet med tittelforsvareren på  meter og sølvmedaljevinneren på  meter fra Sarajevo-OL, Tomas Gustafson og i tillegg et brødrepar i Claes og Per Bengtsson.

;Damer

;Herrer

Gustafson satte olympisk rekord på  meter og både verdensrekord og olympisk rekord på  meter.

## Eksterne lenker
*  Sweden at the 1988 Calgary Winter Games  på Sports-reference.com/olympics
Sør-Korea under Vinter-OL 1988

**Sør-Korea under Vinter-OL 1988**. Tjueto sportsutøvere, atten menn og fire kvinner fra Sør-Korea deltok i fem sporter, alpint, hurtigløp på skøyter, kunstløp, langrenn og skiskyting under Vinter-OL 1988 i Calgary i Canada. Sør-Korea, som deltok for tiende gang i et vinter-OL, vant ikke noen medaljer. Beste plassering var en femteplass på 500 meter skøyter for menn.  
 
## Medaljer
Bosanski Dubocac

**Bosanski Dubocac** er en liten landsby i kommunen Derventa i Republika Sprska, Bosnia-Hercegovina. Landsbyen hadde sykehus, barer, sentere, postkontor og alt det nødvendige, men etter krigen i 1992 – 1995 ble det meste lagt i ruiner og flere av de opprinnelige beboerne flyttet utenlands.

## Eksterne lenker
* Kart over Bosanski Dubočac
Snødrive

En **snødrive** eller **snøfonn** er et dyneformet snødekt område som er blitt dannet ved at vindtransportert snø har hopet seg opp på lesiden, for eksempel i vindskyggen under en fjellside.  

Vinden kan på kort tid samle store snømengder i dype drivsnøfonner som bare er løst bundet til det gamle snøskiktet under. Snøkrystallene i snøfonna er derimot tett sammenbundet: i motsetning til i nysnø, der snøkrystallene ligger tilfeldig i forhold til hverandre, er krystallene deformert etter vindtransporten og haket inn i hverandre slik at snøen danner flak som lett kan gli oppå det gamle snølaget og utløse flakskred. 

For skiløpere er det viktig å kunne kjenne igjen drivsnø. Et kjennetegn er en dyneaktig bølgende overflate som viser at snøen har hopet seg opp lagvis. Den bratte siden av snødriven er lesiden, slik at man også kan lese vindretningen. Også snøskavler, sastrugi eller fjellkammer som vinden har blåst snøen av kan fortelle den erfarne fjellskiløper hvor snødrivene ligger. Særlig farlig er det når nysnø har dekt over snødrivene slik at de er vanskelig å oppdage.    

## Litteratur
*  Munter, Werner (1999), *3x3 Lawinen - Entscheiden in kritischen Situationen*, Pohl & Schellhammer, Garmisch-Partenkirchen, ISBN 3000020608
Miraj

**Miraj** (Marathi: मिरज) er en by i Sangli distrikt i den indiske delstaten Maharashtra. Byen er etter hvert vokst sammen med Sangli, slik at de utgjør det nest største urbane området i delstaten etter Mumbai. Byen har historiske tradisjoner helt tilbake til 1024, i 1819 ble den en vasallstat under det britiske imperiet og i 1948 gikk den inn i Unionen India.

## Sykehusby
Byen er sammen med Sangli et viktig medisinsk sentrum i India med over 800 sykehus og to medisinske colleger i området. Wanless Hospital ble startet av misjonslegen William Wanless i 1894 og er nå oppkalt etter ham. Det er det eneste spesialistsykehuset mellom Pune og Bangalore og var sykehuset hvor dr. Padhi i 1954 gjennomførte den første åpne hjerteoperasjonen i India. Det er også et kreftsykehus, to ortopediske sykehus og et homøopatisk sykehus i byen.

## Klassisk indisk musikk
Miraj er også sentrum for klassisk indisk musikk. Administrasjonen for Gandharva Mahavidyalaya, en skole for klassisk indisk musikk med avdelinger flere steder, ligger her. Byen er også kjent for produksjonen av indiske musikkinstrumenter som sitar, sarod og tambura, strengeinstrumenter av tre.

## Transport
Central Railway har et viktig knutepunkt for jernbane i Maharashtra. I sin tid hadde stasjonen hele tre forskjellige sporvidder, men fra 2008 er det bare normalspor. 

## Det gamle fortet
Det gamle fortet i Miraj viser at byen har vært sentral for mange hærførere, blant annet i forbindelse med felttog mot Goa. Fortets staselige hovedport, som var over 9 meter høy, ble ødelagt på slutten av 1990-tallet.
Kexholm landkommune

**Kexholm landkommune** (svensk: *Kexholms landskommun*, finsk: *Käkisalmen maalaiskunta*) er en tidligere finsk kommune i Viborgs län. Kommunen lå på Det karelske nes. Kexholm landkommune hadde  innbyggere i 1938 og var en finskspråklig kommune.

Kexholm landkommune ble avstått til Russland i 1944 og ligger nå i Priozersk rajon i Leningrad oblast, Russland.

## Eksterne lenker
* Kart over Kexholm landkommune